
Къэбэрдей-Балъкъэр Республикэм щIыуэпс хъугъуэфIыгъуэхэмрэ экологиемкIэ и министрым и IуэхукIэ
Къэбэрдей-Балъкъэр Республикэм и Iэтащхьэм и Указ
1. Къэбэрдей-Балъкъэр Республикэм и Конституцэм и 81-нэ статьям и «б» пунктым ипкъ иткIэ Къэбэрдей-Балъкъэр Республикэм щIыуэпс хъугъуэфIыгъуэхэмрэ экологиемкIэ и министру гъэувын Шаваев Ильяс Пагуэ и къуэр.
2. Мы Указым къару егъуэт абы Iэ щыщIэздза махуэм щегъэжьауэ.
Къэбэрдей-Балъкъэр Республикэм и
Iэтащхьэ КIУЭКIУЭ Юрий
Налшык къалэ
2017 гъэм мэлыжьыхьым и 17-м
№59-УГ
КIуэкIуэ Ю. А. къыдигъэкIа унафэм ипкъ иткIэ Къэбэрдей-Балъкъэр Республикэм щIыуэпс хъугъуэфIыгъуэхэмрэ экологиемкIэ и министру игъэуващ Шаваев Ильяс Пагуэ и къуэр
КIуэкIуэ Ю. А. къыдигъэкIа унафэм ипкъ иткIэ Къэбэрдей-Балъкъэр Республикэм щIыуэпс хъугъуэфIыгъуэхэмрэ экологиемкIэ и министру игъэуващ Шаваев Ильяс Пагуэ и къуэр, щIыпIэхэр зэрагъэщIэращIэ къэкIыгъэхэр гъэкIыным елэжь «Декоративные культуры» къэрал мэкъумэш IуэхущIапIэм и унафэщIу щытар. Министерствэм и унафэщIу щыта Биттиев Хьэким а къулыкъур щхьэщахащ, нэгъуэщI лэжьапIэ зэрыкIуэм къыхэкIыу.
Шаваев Ильяс Пагуэ и къуэр 1978 гъэм Налшык къалэ къыщалъхуащ. ЭкономикэмкIэ, статистикэмрэ информацэмкIэ институтыр Москва къалэм къыщиухащ. КъБР-м и Парламентым и IV, V хэхыгъуэхэм я депутатщ, БюджетымкIэ, налогхэмрэ финансхэмкIэ, Аграрнэ политикэмкIэ, экологиемкIэ, щIыуэпсыр къэгъэсэбэпынымрэ щIы IуэхухэмкIэ комитетхэм хэтщ.
Правительствэм, IуэхущIапIэ щхьэхуэхэм я дамыгъэ лъапIэхэр къыхуагъэфэщащ.
КъБР-м и IэтащхьэмрэПравительствэмрэ я пресс-IуэхущIапIэ.
